recursal/SuperWikiNEXT-32B huggingface dataset:
آلھا اُودل ہندوستان کے قدیم راجپوتوں کی ایک رزمیہ داستان ہے۔ دہلی سے لے کر بہار تک شاید ہی کوئی گاؤں یا قریہ ایسا ہو جہاں بھاٹوں نے آلھا اودل کی داستان نہ گائی ہو۔ اور لوگوں کے دل اس سے نہ گرمائے ہوں۔

قدیم زمانے میں ہندوستان کے راجپوت فرمانرواؤں کے دربار میں ایک بھاٹ یعنی مغنی بھی ہوا کرتا تھا ، جو اپنے مالک اور اس کے اسلاف کی بہادری کے کارناموں کو اپنے دماغ میں محفوظ رکھتا تھا اور انھیں فخریہ گا کر سنایا کرتا تھا اس نوع کی منظوم داستانوں میں سب سے زیادہ شہرت "پرتھی راج راسو "کو حاصل ہوئی جو اس عہد کے مشہور بھاٹ "چند بردائی "کی تصنیف تھی۔

آلھا اودل کے مصنف کے متعلق وثوق کے ساتھ کچھ نہیں کہا جا سکتا۔ بعض کا خیال ہے کہ جگ نایک ( فرمانروائے مہوبا پرتھی کے بھانجے )کی تصنیف ہے۔ یہ روایت آلھا گانے والوں میں سینہ بسینہ منتقل ہوتی چلی آئی ہے۔ اس داستان کا کوئی قدیم نسخہ کبھی دستیاب نہیں ہوا۔

ان روایات کو کتابی صورت میں منتقل کرنے کا خیال سب سے پیسے مسٹر الیٹ کے ذہن میں پیدا ہوا جو انیسویں صدی کے آخر میں بمقام فرخ آباد مامور تھے۔ انھوں نے تین چار پرانے پرانے آلھا گانے والوں کو جمع کیا اور ان کی یاد داشت کے مطابق اس داستان کو قلمبند کیا اور اس طرح سب سے پہلے یہ قنوجی ایڈیشن مرتب کیا گیا۔ اس کے بعد مسز اسمتھ نے بہار اور جارج کریسن نے بندلکھنڈ کے دوران قیام میں آلھا کے کچھ اور حصے بھی مرتب کر کے شائع کیے ۔

مسٹر الیٹ نے یہ مجموعہ مرتب کرنے کے بعد اس بات کی بھی کوشش کی کہ اس کا منظوم ترجمہ انگریزی میں ہوجائے انھوں نے مسٹر واٹر فیلڈ کو جو اس وقت یو-پی کے اکاؤنٹنٹ جنرل اور ہندوستان کی مختلف زبانوں کے ماہر تھے۔ اس طرف متوجہ کیا۔ چنانچہ انھوں نے اس کا ترجمہ کیا اور کچھ حصہ اس کا "نو لکھا ہار "کے عنوان سے 1875 عیسوی سے لے کر 1876 عیسوی تک تک کلکتہ ریویو میں شائع ہوتا رہا۔ جب ؁ 1907 میں ان کا انتقال ہو گیا تو ان کے بیٹے مسٹر فریب واٹر فیلڈ نے اپنے باپ کے تمام مسودات مسٹر گریرسن کو دے دیے اور انھوں نے اس ترجمہ کو مکمل کر کے ؁ 1923 عیسوی میں شائع کیا۔

اس مجموعے کے چھوٹے بڑے 23 حصے ہیں اور سب سے بڑاحصہ وہ ہے جس میں اُودل کے کارنامے راجے ماڑد (مانڈو) کے خلاف دکھلا ئے گئے ہیں۔

حوالہ جات
---------

1. شاہکار معلومات انسائیکلو پیڈیا، صفحہ نمبر 758-759، جلد نمبر 26۔ از سید قاسم محمود، عطش درانی ، شارع فاطمہ جناح ، لاہور
شبير شاہانی
**شبیر شاہانی** (انگریزی: Shabir Shahani) سندھ پاکستان کے سندھی زبان کے بہترین موسیقار اور گلوکار ہیں۔

حالات زندگی
-----------

شبیر شاہانی کا اصل نام غلام شبیر ولد صاحب خان شاہانی ہے۔ سندھ کے ضلع دادو کی تحصیل جوہی کے کاچھو کے علاقے کے قصبے تھرڑی جادو شہید میں 1960ء میں پیدا ہوئے۔ اس نے پرائمری تعلیم اپنے گاؤں میں حاصل کی۔

خدمات
-----

شبیر شاہانی کا کسی گلوکار گھرانے سے تعلق نہیں۔ اس کو بچپن سے گانے کا شوق تھا۔ وہ شوقیہ طور گانے لگے۔ بعد میں اس نے استاد مجید خان حیرآباد، سندھ والے سے باقاعدگی سے موسیقی اور گلوکاری کی تربیت حاصل کی اور گانا شروع کیا۔ شبیر شاہانی کو ریڈیو پاکستان حیدرآباد سے پروڈیوسر انور بلوچ نے 1980ء میں متعارف کروایا اور 1990 میں پاکستان ٹیلی ویژن نیٹ ورک کراچی سینٹر پر اسے پروڈیوسر اعجاز علیم عقیلی نے متعارف کروایا۔ اس نے بہترین گلوکاری کا مظاہرہ کیا۔ اس نے نجی ٹی وی چینلز کے ٹی این، سندھ ٹی وی پر بھی گایا ہے۔ شبیر شاہانی نے شاہ عبداللطیف بھٹائی، سچل سرمست، شیخ ایاز، استاد بخاری، احمد خان مدہوش اور دوسرے شعرا کا کلام گایا ہے۔

حوالہ جات
---------

1. ↑
2. ↑
3. ↑  "آرکائیو کاپی"۔ 03 جنوری 2020 میں اصل سے آرکائیو شدہ۔ اخذ شدہ بتاریخ 03 جنوری 2020  الوسيط `|url-status=` تم تجاهله (معاونت)
4. ↑
ڈنگہ پاکستان کے صوبہ پنجاب کا شہر ہے۔ ڈنگہ صوبہ پنجاب کے مغربی ضلع گجرات میں واقع ہے۔میجر ملک محمد اکرم اعوان شہید نشانِ حیدر ڈنگہ میں پیدا ہوئے اور میٹرک تک تعلیم ڈنگہ شہر سے ہی حاصل کی اسی بلڈنگ کو میجر اکرم شہید نشان حیدر بلاک کا نام دیا گیا ہے میجر جنرل افتخار جنجوعہ"ہیرو رن آف کچھ "جن کے نام پر ملک بھر کے کینٹ ایریا میں کوئی نہ کوئی سڑک یا کالونی منسوب ہے ان کی پیدائش کا اعزاز بھی سرزمین ڈنگہ کو ہی حاصل ہے -
معروف تاریخ دان کالم نگار ڈاکٹر صفدر محمود بھی سرزمین ڈنگہ کا ہی آثاثہ ہیں
ڈنگہ شہر مییٹھی سونف ،کانڈی تیسی، سان وٹی کی وجہ سے مشہور ہے۔

تاريخ
-----

اس شہر کی ابتدائی تاریخ کے بارے میں روائیت ہے کہ یہ شہر سیکھوں کی مملکت میں سولویں صدی کو وجود میں آیا۔ 1947 میں سکھوں ہندؤوں اور مسلمانوں کے الگ ہونے سے پہلے یہاں سب اکھٹے رہتے تھے۔
ڈنگہ شہر ایک امیر عورت کی ملکیت میں تھا جو ایک ڈینگ ذات سے تعلق رکھتی تھی جو گجر ذات سے ہیں، اسی وجہ سے شہر کا نام ڈنگہ ہے۔

ایک اور روایت کے مطابق اس شہر میں دینی تعلیم کے مدرسے کی وجہ سے اس کو دین گاہ کے نام سے پکارا جاتا تھا انگریزی دور میں جب اس کو انگریز لوگ ڈین گاہ (din ghah) کے نام سے لکھنے لگے تو نوآبادیاتی دور کے پڑھے لکھے حکمرانوں نے بھی اس قصبے کو اسی نام سے لکھا ـ
اردو کی *د* انگریزی میں پہنچ کر *ڈ* بن گئی(ڈنگہ سنگھ کے نام سے یہ منسوب قصبہ کی بھی رویت ہے جو ایک بڑا جاگیردار جانا جاتا تھا)

آبادی
-----

ڈنگہ کی آبادی 1998 میں 33,200 تھی 2002 میں یہ 33،200 سے بڑھ کر 36,800 ہو گئی۔2020 میں 78175 ہو گئی ہے

آب و ہوا
--------

گرمیوں میں ڈنگہ کا موسم لمبا اور درجہ حرارت سخت گرم ہوتا ہے۔ سالانہ بارش کی مقدار 37 انچ سالانہ ہے۔‎

تہذیب و تمدن
------------

علاقائی کھیل
* کبڈی
* کشتی

شادی کی تقاریب
* مائیاں
* مہندی
* برات
* ولیمہ

بیرونی روابط
------------

ڈنگہ میں جدید کمیونیکشن کے ذریعے بیرونے ممالک اور اندرون ملک روابط قائم کیے جا سکتے ہیں جن میں ٹیلی فون،انٹرنیٹ اور پوسٹل سروس شامل ہیں۔

صحافت
-----

روزنامہ "آوازِ ڈنگہ "روزنامہ"نئے حقائق"ڈنگہ "ٹائمز آف ڈنگہ"روزنامہ "سٹی 53 نیوز "ڈنگہ کے مشہور اخبارات ہیں،ڈنگہ کے معروف صحافیوں میں ڈاکٹر اعجاز احمد،شیخ محمد جاوید نذیر، سلیم عابد پیرزادہ، امجد بھٹہ،خالد مغل،نوید شہزاد مغل،بلال شیر چوہدری،حکیم عبد الجبار،الطاف حسن طاہر،رانااحسن اقبال اور مصنف شیراز سرِفہرست ہیں،جبکہ ڈنگہ شہر میں ورکنگ صحافیوں پر مشتمل پریس کلب ڈنگہ اور سٹی پریس کلب ڈنگہ صحافیوں کی فلاح کے لیے اہم کردار ادا کررہا ہے۔

مزید پڑھیے
----------

* گجرات
* پنجاب
* پاکستان

 **پنجاب کے اضلاع**

اٹک | بہاولنگر | بہاولپور | بھکر | چکوال | ڈیرہ غازی خان | چکوال | فیصل آباد | گوجرانوالا | گجرات | حافظ آباد | جھنگ | جہلم | قصور | خانیوال | خوشاب | لاہور | لیہ | لودھراں | منڈی بہاؤ الدین | میانوالی | ملتان | مظفر گڑھ| ناروال| ننکانہ صاجب| اوکاڑہ| پاکپتن| رحیم یار خان| راجن پور| راولپنڈی| ساہیوال| سرگودھا| شیخوپورہ| سیالکوٹ| ٹوبہ ٹیک سنگھ| وہاڑی
**مارمولک**  (انگریزی: The Lizard) ایک ایرانی فلم ہے، جس کی ہدایت کمال تبریزی نے دی ہے اور اس کی کہانی پیمان قاسم خانی نے لکھی ہے۔’’مارمولک کا مطلب ’چھپکلی ہے لیکن اس فلم میں کوئی چھپکلی بھی نہیں ہے۔ بلکہ فلم کا مرکزی کردار رضا مثقالی نامی ایک معمولی چور ہے جو چھپکلی کی طرح دیواروں پر چڑھنے کا ماہر ہے اور اسی لیے اسے ’رضا مارمولک‘ (یعنی ’رضا چھپکلی‘) کہا جاتا ہے

کہانی
-----

مارمولک ایک چور کی کہانی ہے جسے اُس کی قسمت نے ایسی صورتِ حال سے دوچار کر دیا ہے کہ وہ عالمِ دین کا بہروپ اپناکر پھنس چکا ہے۔اسے فلم کے پہلے ہی منظر میں اُسے گرفتار ہوکر قید خانے کی شکل دیکھنی پڑتی ہے جہاں کا داروغہ اس بات کا قائل ہے کہ لوگوں جنت میں بھیجنے کے لیے زبردستی بھی کرنی پڑے تو جائز ہے۔
آخر ایک دن قید خانے کی صعوبتوں سے تنگ آکر خودکشی کرنے کی کوشش میں رضا اسپتال پہنچ جاتا ہے جہاں اس کے برابر میں ایک مولانا صاحب زیرِ علاج ہیں۔ مذہب بیزار رضا رفتہ رفتہ اُن کا دوست بن جاتا ہے، لیکن جس دن اُسے واپس قید خانے میں منتقل کیا جانا ہوتا ہے، اُس دن وہ مولانا کا لباس پہن کر اور اُن کا حلیہ اپنا کر اسپتال سے فرار ہوجاتا ہے۔ اور یہاں سے شروع ہوتا ہے فلم میں طنز و مزاح کا وہ سفر جو چہرے پر مسکراہٹیں بھی بکھیرتا ہے اور معاشرے کی منافقت پر چوٹ بھی کرتا ہے۔
رضا ملک سے فرار ہونے کی کوشش میں بذریعہ ٹرین سرحدی علاقے کا سفر کرتا ہے اور سفر کے دوران میں اس کے حُلیے کے باعث ہر شخص اُسے عالمِ دین سمجھتا ہے۔ چنانچہ ایک جگہ ٹرین رکتی ہے تو اُسے نماز کی امامت کے لیے آگے کر دیا جاتا ہے حالانکہ اُسے نماز پڑھنی بھی نہیں آتی۔ ایسے میں رضا کی حالت قابلِ دید ہوتی ہے۔ اور اس سے بڑھ کر یہ کہ جب وہ مطلوبہ علاقے پہنچتا ہے تو وہاں کے لوگ اُسے عالمِ دین سمجھ کر اپنی مسجد میں لے جاتے ہیں اور امام بنا دیتے ہیں۔
اب ایک طرف رضا کا وہ بہروپ ہے جس میں وہ اہلِ محلّہ کے لیے امامِ مسجد ہے تو دوسری طرف اُس کا اصل روپ ہے جسے وہ رات میں اختیار کرکے اُس شخص کو ڈھونڈنے کی کوشش کرتا ہے جس نے اُس کا جعلی پاسپورٹ تیار کرنا تھا۔

حوالہ جات
---------
**اسٹیبل کوئن** (انگریزی: Stablecoin) اُن کرپٹو کرنسیز کو کہا جاتا ہے جس کی قدر حقیقی زندگی کےا ثاثہ جات جیسے ڈالر یا سونے کی قدر سے مشروط کر دی جاتی ہے۔ یہ کرنسی حقیقت میں ڈالر یا سونے کے متبادل کے طور پر ہی استعمال ہوتی ہے۔

مرکزی اسٹیبل کوئن
-----------------

اثاثہ جات پر مبنی کرپٹو کرنسی اپنی تعریف کے اعتبار سے مرکزی زیر انتظام ہوتی ہے کیوں کہ قابو میں رکھنے والے مرکزی ادارے پر لازم ہے کہ وہ قابل لمس وجود والے اثاثے کی نظامت کرے۔[*حوالہ درکار*]

اسٹیبل کوئن کی سب سے اہم خوبی اس کا استحکام ہے جو عمومًا کرپٹو کرنسیوں میں مفقود ہوتا ہے۔ تاہم یہی اس کی خرابی بھی ہوتی ہے کیوں کہ ایک مرکزی ایجنسی کے وجود کی ضرورت ابھرتی ہے۔

مزید دیکھیے
-----------

*

حوالہ جات
---------



| * د
* ب
* ت
Cryptocurrencies |
| --- |
| بٹ کوائن-بنیاد | 

|  |  |  |  |  |  |
| --- | --- | --- | --- | --- | --- |
| Proof of knowledge | 

|  |  |
| --- | --- |
| SHA-256-based | 
* بٹ کوائن
* Namecoin
* Peercoin

 |
| scrypt-based | 
* ڈوجی کوائن
* لائٹ کوائن

 |

 |
| Zero-knowledge proof | 
* Zerocoin

 |
| Other | 
* Primecoin

 |

 |
| Other | 
* Enigma
* FunFair
* Melonport
* NEO
* OmiseGO
* Polkadot
* Qtum
* RChain
* Ripple
* Simple Token

 |
| 
* List-Class article **List**
* Non-article page **Comparison**
* Commons page **Commons**

 |
**بھومیکا اروڑا** ایک ہندوستانی فیشن ماڈل ہیں۔

بھومیکا فروری 2016 کو ووگ انڈیا کی کور ماڈل تھی اور اسے ووگ انڈیا نے اگلی انڈین سپر ماڈل کا نام دیا تھا۔ 

بھومیکا امریکن ووگ ، برٹش ووگ ، ووگ انڈیا ، ووگ پیرس ، ٹین ووگ ، ایلے یو ایس اے، میری کلیئر اٹالیا، آئی ڈی میگزین ، لو میگزین ، ایل آفیشل انڈیا، انٹرویو جرمنی اور او ایم این او میگزین کے چنیدہ صفحات میں جلوہ گرہوئی ہیں ۔   انھوں نے پیرس میں ڈریس وان نوٹن کے موسم خزاں/موسم سرما کے 2014/2015 کے منتخب فیشن کے لیے اپنا پہلا بین الاقوامی رن وے شو چلایا۔  تاہم، ان کا بریک آؤٹ سیزن 2015 کے موسم خزاں کے لیے کیے گئے شوز تھے جب انھوں نے نیویارک فیشن ویک میں الیگزینڈر وانگ کے لیے پہلی بار ریمپ پر چلتے ہوئے اپنے فن کا مظاہرہ کیا تھا۔ تین دن بعد، انہون نے ویرا وانگ کے لیے کیٹ واک کی تھی اور Vogue.com نے اانہیں اپنی فہرست "7 چیزیں جو آج ہمیں پسند ہیں" ("7 Things We Loved Today")میں نمبر 3 کے طور پر منتخب کیا تھا۔  نیویارک فیشن ویک میں اپنے فن کے مظاہرے کے بعد، بھومیکا نے لندن فیشن ویک میں جا کر حصہ لیا اور یہاں پہلی بار اپنے فن کا مظاہرہ کیا اگرچہ نیویارک میں بھی انھوں نے پہلی بار ہی اس شو میں شرکت کی تھی اس سیزن میں میلان جانے سے پہلے ڈاکس ، گیرتھ پگ ، جوناتھن سانڈرز ، پرین اور سیمون روچا کے لیے واک کرتے ہوئے، وہ کارل لیگرفیلڈ کے لیے بھی اور فینڈی شو کے لیے بھی کیٹ واک کرتی رہیں۔

موسم خزاں 2015 اور خزاں 2016 کے سیزن کے درمیان، بھومیکا نے بڑے برانڈز اور ڈیزائنرز جیسے ہرمیس، چینل، فینڈی، ورساسی، جین پال گالٹیئر، کینزو، ڈریس وان نوٹن، مسونی، ڈی ایس اسکوائرڈ2، منیش اروڑہ، فیراگامو، ایٹرو، رابرٹو کیولی، کے لیے واک کی۔   اپنی اس واک کے دوران میں وہ خاص طور پر H&M فال/ونٹر 2016-2017 کے ریڈی ٹو وئیر فیشن شو کے فائنل کے دوران دو بار گربھی گئی تھیں۔ 

انہون نے کیوبا میں چینل کے کروز 2016/2017 شو میں کارل لیگر فیلڈ کے لیے بھی واک کی تھی جو ہوانا میں نوآبادیاتی بلیوارڈ نامی مشہور پاسیو ڈیل پراڈو میں منعقد کی گئی تھی۔۔  ووہ ایک مختصر فلم میں بھی نظر آئیں، جسے نک نائٹ نے ڈیزڈ اینڈ کنفیوزڈ کے لیے شوٹ کیا تھا،.

ابتدائی زندگی
-------------

بھومیکا ارورہ نے چندی گڑھ سے بزنس ایڈمنسٹریشن میں بیچلر کی تعلیم حاصل کی۔  بھومیکا نے 2014 میں ڈریس وان نوٹن کے لیے 26 سال کی عمر میں پہلی بار بین الاقوامی طور پر اپنے فن کا مظاہرہ کیا تھا تاہم، وہ اپنے 2015 کے موسم خزاں/موسم سرما کے فیشن سیزن کے لیے قابل ذکر ہے جہاں وہ الیگزینڈر وانگ نیم کی ماڈل خصوصی تھیں، انھوں نے 2015 کے موسم خزاں/موسم سرما کے لیے کل 25 شوز کیے

حوالہ جات
---------

1. ↑  "Bhumika Arora – NEWfaces"
2. ↑  "How Bhumika Arora achieved the ultimate fashion dream"۔ VOGUE India۔ 18 اکتوبر 2018 میں اصل سے آرکائیو شدہ۔ اخذ شدہ بتاریخ 01 فروری 2022  الوسيط `|url-status=` تم تجاهله (معاونت)
3. 1 2  "Bhumika Arora - Model"۔ MODELS.com۔ اخذ شدہ بتاریخ 31 جنوری 2016
4. 1 2  Asi Mod۔ "ASIAN MODELS BLOG"
5. 1 2  Ray A. Smith (5 March 2015)۔ "The Making of a Runway Model - WSJ"۔ WSJ
6. ↑  Video on YouTube, with two angles of view
7. ↑
8. ↑  ELLE India Team۔ "Meet Bhumika Arora, India's newest supermodel"۔ Elle India (بزبان انگریزی)۔ اخذ شدہ بتاریخ 18 فروری 2018
9. ↑  "Bhumika Arora - Page 12 - the Fashion Spot"۔ forums.thefashionspot.com (بزبان انگریزی)۔ 19 فروری 2018 میں اصل سے آرکائیو شدہ۔ اخذ شدہ بتاریخ 18 فروری 2018
**بلبیر پروانہ** (پیدائش 7 جولائی 1955) پنجابی کا ناول نگار، کہانی نویس اور روزنامہ" نواں زمانہ"، جالندھر کا ایڈیٹر ہے۔

### ناول

* بلبیر پروانہ*امبر ولّ اڈان*
* *کتھا اس یگ دی*
* *کھیتاں دا ردن*
* *بہت سارے چرستے*
* سمٹدا آکاش

پیدائش اور ابتدائی زندگی
------------------------

بچوئی کے علاقے میں ضلع ہشیارپور کے گاؤں پنڈ چنورمیں پیدا ہوا، اس کے باپ کا نام دھرم سنگھ اور ماں کا نام ماں سیتا ہے۔ بلویر پرواز کی ابتدائی زندگی دیہی کسانی ماحول سے متعلق ہے۔ پروانے کے باپ کو شراب کی عادت ہونے اور گھر سے لاپروائی برتنے کی عادت وجہ سے بچپن میں بہت غربت دیکھنا پڑی۔ جس کے بارے مین بلویر پروانہ خود کہتا ہے "باپ کی شراب اور گھر کی طرف سے لاپروائی بڑھتی گئی اور یوں گھر بربادی کی راہ پر آگیا اور اس طرھ پمیں بہت دکھ دیکھنا پڑے اور سخت دنوں کا سامنا کرنا پڑا ۔ گھر میں سب ہی ان پڑھ تھے ، صرف دادا نے چار جماعتیں پڑھی تھیں۔ پروانہ کو علم و ادب سے رغبت دلانے میں اس کے دادا کا بہت کردار ہے۔ پروانے کا دادا اخبار اور رسائل لے آتا تھا جس سے پروانہ کو کہانیاں اور شاعری پڑھنے کی عادت پڑی۔ دسویں جماعت سے پروانہ نے خود کہانیاں اور شاعری لکھنا شروع کردی۔ اس دور میں اس کے پسندیدہ مصنفین جسونت کور اور امرتا پریتم تھے۔ اس زمانے میں اس نے قریبا 100 صفحات کا ایک ناول لکھا لیکن بعد میں خود ہی اسے پھاڑ دیا۔ ب؛ویر پروانہ نے 1978 میں ایس.پی.ایس کالج مکیریا سے بی۔ اے کی ڈگری حاصل کی۔ اس کی سب سے پہلی کہانی کالج کے میگزین میں چھپی۔ اور اس کے بعد نوتیج سنگھ پریتلڑی کے رسالے کے جنوری 1974 کے شمارے میں چھپی ، اس کہانی کی اشاعت پر اسے کہانی نویس نوتیج سنگھ کی طرف سے حوصلہ افزائی کا ایک خط ملا۔

افکار
-----

بلویر پروانہ کو بچپن سے ہی مارکس ازم کی پارٹیوں کا ماحول ملا، جس کی وجہ سے پروانہ کے افکار مارکسی ہو گئے۔ بلویر پر کمیونسٹ انقلابی لہروں کا بہت اثر تھا اور اس بارے میان پروانہ خود لکھتا ہے "مجھے ان افکار اور مارکسی فلسفے کے ابتدائی افکار سے روشناس کرانے والا کامرید بھاگ سنگھ سجن ہے اور قلم قبیلے سے یہ اثر جسونت کنول اور ٹالسٹائی کا ہے" ۔ بلویر پروانہ نے کارکن کے طور پر کسی بھی پارٹی میں شمولیت اختیار نہیں کی ، لیکن ان کی قلمی معاونت مین اہم کردار ادا کیا۔ اپنے مارکسی نظریات اور سوچ کے بارے میں لکھتا ہے "مارکسی نظریات نے میری سوچ
سیاسی ہے کیونکہ یہ سیاست ہی ہے جو ہر دور میں کسی بھی موہوم کو دریافت کرتی ہے"۔

تخلیقی سفر
----------

بلویر پروانہ نے اپنا تخلیقی سفر شاعری سے شروع کیا اور ایک ناولت سے ناول نگاری کی دنیا میں قدم رکھا۔پہلا شعری مجموعہ 'اوہناں نے آکھیا سی' 1984 میں چھپا پھر 1996 میں 'گاتھا اک پنڈ دی' اور ناول 'سپنے تے پرچھاویں' 2001 میں آیا۔اس کے ناولوں اور کہانیون مین دیہاتی علاقی کی زندگی کا عکس ملتا ہے۔اس کی تحریں سادہ اور دلکش ہیں ، وہ نفسیاتی تجزیے کرتا ہوا اپنی داستانوں کو رقم کرتا ہے۔

حوالہ جات
---------

1. ↑  ڈاکٹر. رجندر سنگھ کمبوج، پنجابی کہانی کسانی دے ہوندمولک سروکار، لوک گیت پرکاشن، چنڈی گڑھ، 2006, پنہ 50.
2. ↑  بلویر پروانہ، اپنے-2 مورچے، لوک گیت پرکاشن، چنڈی گڑھ، 2009, پنہ 10
**قمر سرور**(انگریزی: Qamar Suroor) بھارتی شاعرہ ہےـ آپ پیشہ سے طبیب ہیں  اور بی یو ایم ایس، ڈی-این-ایم اور جے-سی-پی-آر کی ڈگری رکھتی ہیں۔ 2017 میں قومی کونسل برائے فروغ اردو زبان، نئی دہلی نے ادب اطفال کی کتابوں کے لیے بطور جج قمر منتخب کیا تھاـ آپ کا مجموعہ کلام *اور ستارہ بن جا* کے نام سے شائع ہوا ہےـ 
آپ احمد نگر سے شائع ہونے والے ہفت روز *اردو مخدوم* کی مدیر بھی ہیں اور بزمِ خواتین، احمد نگر کی صدارت بھی آپ کے ذمہ ہےـ

پیدائش اور تعلیم
----------------

قمر سرور 5 اگست 1975 کو پیدا ہوئی۔ آپ نے مالیگاؤں سے طب یونانی میں گریجویشن (انگریزی: BUMS) کیاـ ناگپور سے ڈی-این-ایم کی ڈگری حاصل کی اور احمد نگر سے اردو میں ایم-اے کیاـ

کارنامے
-------

احمد نگر، مہاراشٹر کے تمام اسکولوں میں اردو زبان کی ترویج و اشاعت کے سلسلے میں قمر کی خدمات قابل تحسین ہیں۔ آپ غیر مسلم برادری سے لے کر ریڈیو اور گلو کاروں کو اردو سکھاتی ہیں۔ 2017 میں قومی کونسل برائے فروغ اردو زبان نئی دہلی نے آپ کو ادب اطفال کی کتابوں کے سلسلے میں آپ کو بطور جج انتخاب کیا تھاـ آپ نے شیواجی مہاراج پر لکھی گئی مراٹھی کتب کا اردو زبان میں ترجمہ کیا ہےـ ان ہی سے متعلق اردو کتب کا مراٹھی میں اور ہندی کتب کا اردو اور مراٹھی میں بھی ترجمہ کیا ہےـ ۔ فاروق جائسی  اور ڈاکٹر الیاس صدیقی جیسے لوگوں نے قمر کی خدمات پر رشک جتایا ہےـ  ڈاکٹر قمر سرور مشاعرہ کے پلیٹ فارم سے بھی اردو زبان کے تئیں اپنی خدمات ادا کرتی ہیں۔

### شاعری اور خیالات

سیاست کے حوالے سے قمر کا شعر، جو قمر کی شاعری کا عکس ہے۔

|  |  |  |
| --- | --- | --- |
| "| اے سیاست تیرا معیار کتنا اونچا،
لب کی جنبش سے بھی احساس کو ڈر لگتا ہے۔ | "|

اہم مناصب
---------

قمر سرور کئی اہم مناصب پر رہ کر اردو زبان و ادب کی خدمات انجام دے رہی ہیں۔ آپ کے کچھ مناصب:

* قومی کونسل برائے فروغ اردو زبان نے 2017 میں ادب اطفال کی کتابوں کے لیے بطور جج منتخب کیا تھاـ
* مدیر، ہفتہ روز *اردو مخدوم* احمد نگر
* صدر، بزمِ خواتین، احمد نگر
* جوائنٹ سیکریٹری، احمد نگر ضلع اردو ساہتیہ پریشد
* جوائنٹ سیکریٹری، غزل گروپ احمد نگر

شعری مجموعے
-----------

* 31اکتوبر 2019 کو حج ہاوس ، ممبئی میں منعقدہ نسائی ادب و سمت و رفتار، مشاعرہ اور سیمینار میں قمر سرور کے شعری مجموعہ *اور ستارہ بن جا* کا اجرا ہوا۔

اعزازات
-------

اردو زبان و ادب کی خدمات کے سلسلے میں قمر کئی ایک اعزازات سے نوازی گئی۔ کچھ درج ذیل ہیں: 

* سماج رتن پرسکار ایوارڈ 2003
* سماج سوایکا ایوارڈ 2005
* سماج رتن ایوارڈ 2006 منجانب کولکاتا اردو اکادمی
* مجروح ایوارڈ 2007
* بھوشن پرشکار ایوارڈ 2009
* ساوتری بائی پھلے ایوارڈ 2012
* رفعت پرواز ایوارڈ 2017
* پروین شاکر ایوارڈ 2017

مزید دیکھیے
-----------

* پروین شاکر

حوالہ جات
---------

1. ↑  ڈاکٹر قمر سرور: تہذیب یافتہ ماحول میں نشو و نما پانے والی شاعرہ از خالد عرفان، 10 اکتوبر 2018
2. ↑  روزنامہ سالار: *اور ستارا بن جا*....ایک تاثر از ملنسار اطہر احمد
3. ↑   لفظوں کہ سجاوٹ کو ہنر بنانے والی شاعرہ، قمر سرور
4. ↑  فاروق جائسی بلندیوں پہ پہنچ اور ستارہ بن جا
5. ↑
6. ↑   مکتوب بنام قمر سرور از ڈاکٹر الیاس صدیقی، 13 جولائی 2016
7. 1 2  "بین الاقوامی نسائی ادبی تنظیم بنات نے اپنا دوسرا یوم تاسیس ممبئی میں منایا، آل انڈیا سیمینار و مشاعرے کا انعقاد‬"۔ Millat Times۔ 8 November 2019۔ اخذ شدہ بتاریخ 08 مارچ 2020 [*مردہ ربط*]
8. ↑  ادب گاؤں، ممبئی
9. 1 2  "Kawaaif"۔ Awr Sitara Ban Ja
اسباب
-----

ہندوستانیوں کی انگریز کے خلاف پہلی آزادی کی مسلح جنگ۔ انگریزوں نے اس جنگ کو غدر کا نام دیا۔ عموماً اس کے دو سبب بیان کیے جاتے ہیں۔ اولاً یہ کہ ایسٹ ایڈیا کمپنی نے ہندوستان کے تمام صوبے اور کئی ریاستیں یکے بعد دیگرے اپنی حکومت میں شامل کر لی تھیں۔ جس کی وجہ سے ہندوستانیوں کے دل میں کمپنی کے متعلق شکوک پیدا ہو گئے۔ دوم یہ کہ ان دنوں جوکارتوس فوجیوں کو دیے جاتے تھے۔ وہ عام خیال کے مطابق سور اور گائے کی چربی سے آلودہ تھے اور انھیں بندوقوں میں ڈالنے سے بیشتر دانتوں سے کاٹنا پڑتا تھا۔ ہندو اور مسلمان فوجی سپاہیوں نے اسے مذہب کے منافی سمجھا اور ان میں کھلبلی مچ گئی۔ جن سپاہیوں نے ان کارتوسوں کو استعمال کرنے سے انکار کر دیا ان کی فوجی وردیاں اتار کر انھیں بیڑیاں پہنا دی گئیں۔ ان قیدیوں مین بہت سے ایسے تھے جنھوں نے انگریزوں کی خاطر بڑی بڑی قربانیاں دی تھیں۔

جہلم کے واقعات
--------------

6 جولائی کو سپاہیوں نے سور کی چربی لگے کارتوسوں کو استعمال کرنے سے انکار کر دیا جس پر انکو گرفتار کرنے کی کوشش کی گئی، باغی سپاہیوں نے فائرنگ شروع کی افسر اور سکھ کامریڈ، یورپیوں کی طرف بھاگے۔ Multani Horse کو حملے کے احکا مات دیے گئے مگر باغی سپاہی برآ مدے، کوارٹر گارڈ کی چھت اور اپنے کمروں میں آڑ لے چکیتھے دس منٹ جاری رہنے والے اس مختصر مقابلے میں 240 حملہ آوروں میں سے 9 مارے گئے جبکہ 28 زخمی ہو گئے۔ آرٹلری اور انفنٹری دشمن کی مدد کے لیے آگئی تھیں انقلابی شدید دبا کا مقابلہ کرتی رہے لیکن بالآخر انھیں 39 رجمنٹ کی لائنز کی طرف جانے کے لیے مجبور ہونا پڑا۔ رجمنٹ کے اسلحے کا گودام جل جانے کے باعث مجاہدین یہاں زیادہ دیر نہیں رک سکتے تھے لہذا وہ گاں Saemlee کی طرف چلے گئے۔
انگریز آرمی نے شام کے تقریبا 5 بجے گاں کا محاصرہ کر لیا، انقلابیوں نے گاں سے باہر نکل کر حملہ کیا انگریز آرمی بھاگ نکلی اور مجاہدین نے اس توپ پرقبضہ کر لیا جو دشمن اپنے پیچھے چھوڑ گیا تھا۔ رات ہوجانے کے باعث برطانوی فوج نے گاں کا محاصرہ کرنے کی مزید کوئی کوشش نہیں کی۔ اگلی صبح انقلابی گاں خالی کرکے دریا کی طرف چلے گئے وہاں پہنچ کر انھوں نے دیکھا کہ پل اور کشتیاں زمینداروں کے قبضے میں تھیں جو ان کے دشمن کے خیر خواہ تھے انھوں نے نجی کشتیوں کے ذریعے نکلنا چاہا مگر اس کوشش میں ان میں سے کئی پکڑے گئے جنہیں پھانسی دے دی گئی۔ اس طرح 14 این آئی تباہ ہو گئی اور ایک ہی دن میں برطانوی حکومت کو ہونے والے نقصان میں 44 افسران و سپاہی ہلاک اور109 زخمی شامل تھے۔

مزید پڑھیے
----------

* جنگ آزادی ہند 1857ء
* جنگ آزادی ہند اور اٹک

1. ↑  File:Indian revolt of 1857 states map.svg
2. ↑  *The Gurkhas* by W. Brook Northey, John Morris. ISBN 81-206-1577-8. Page 58
3. ↑  "جہلم جنگ آزادی 1857"۔ 05 مارچ 2022 میں اصل سے آرکائیو شدہ۔ اخذ شدہ بتاریخ 05 مارچ 2022  الوسيط `|url-status=` تم تجاهله (معاونت)
**عوامی زندگی** (انگریزی: Public sphere) سماجی زندگی کا وہ حصہ ہے جہاں لوگ ایک جگہ جمع ہوتے ہیں تاکہ کھل کر گفتگو کر سکیں اور سماج کے مسائل کی شناخت کریں اور اس کے ذریعے سیاسی عمل پر اثر انداز ہوں۔ عوامی گفتگو عوامی مباحثہ کہلاتا ہے اور یہ ان موضوعات پر اظہار خیال ہوتا ہے جو عوامی دل چسپی سے تعلق رکھتے ہیں — اکثر، مگر ہر بار نہیں، اس میں متصادم یا مختلف الجہت خیالات شامل ہوتے ہیں، جن کا شرکاء اپنی بحثوں میں اظہار کرتے ہیں۔ عوامی مباحثہ اکثر ذرائع ابلاغ پر ہوتا ہے، مگر یہ اجلاسوں یا سماجی میڈیا اور تعلیمی اشاعتوں اور حکومت کے پالیسی دستاویزوں کے ذریعے بھی ممکن ہے۔

عوامی زندگی اور ٹیکنالوجی
-------------------------

جدید بحثوں میں سی سی ٹی وی بڑی اہمیت اختیار کر گئی ہے۔ ایسے میں ٹریفک پولیس کے اہل کار گاڑیوں کے ڈرائیوروں اور مالکان کو قائل کرنے کے لیے ویڈیو ٹیکنالوجی سے استفادہ کرسکتے ہیں۔ ممکن ہے بعض حالات میں ڈرائیور خود کو برحق اور ٹریفک اہلکار کو 100 فیصد قصور وار سمجھ رہا ہو۔ ویڈیو ٹیکنالوجی کے استعمال سے منظر نامہ 100 فی صد تبدیل ہو سکتا ہے۔ اس کا بھی امکان ہے کہ ٹریفک اہل کار جس نے گاڑی کے ڈرائیور کو قصور وار مان کر جرمانے کی پرچی جاری کردی ہو، وہ ویڈیو کے ذریعے واقعہ کا منظر دیکھ کر نادم ہوجائے۔ وہ خود غلطی پر ہو اور گاڑی کا ڈرائیو ربے قصور نکل آئے۔

عوامی زندگی کے ذریعے نیک نامی کی کوشش
-------------------------------------

رابرٹ واڈرا، دائیں کونے میں
بھارت میں انڈین نیشنل کانگریس کی صدر سونیا کاندھی کے داماد اور رکن پارلیمان پرینکا گاندھی کے شوہر رابرٹ واڈرا ڈی ایل ایف زمین پر ناجائز قبضے کے معاملے میں ملزم قرار دیے گئے تھے۔ تاہم فروری 2019ء میں ایک صحافتی بیان میں انھوں نے سبھی الزامات منسوبہ سے انکار کیا اور عملی سیاست میں داخل ہونے اور بڑے رول نبھانے کا اعلان کیا۔ اس طرح سے انھوں نے عوامی زندگی کے ذریعے نیک نامی کی باز یابی کی کوشش کا اعلان کیا تھا، جس سے عارضی طور سیاسی ہلچل شروع ہو گئی تھی، حالاں کہ اس کے بعد انھوں نے بعض مصالح کی بنا پر کوئی پہل نہیں کی۔

مزید دیکھیے
-----------

* سماجی زندگی

حوالہ جات
---------

1. ↑  Indra Overland (2018-01-01)۔ Public Brainpower: Civil Society and Natural Resource Management۔ صفحہ: 1–22
2. ↑  عوامی زندگی میں وڈیو ٹیکنالوجی کا استعمال
3. ↑  10 takeaways from Robert Vadra's dubious land deals, DailyO, 1 جولائی 2016.
4. ↑  رابرٹ وواڈرا کا عوامی زندگی میں’ بڑا رول ادا کرنے‘ کا اشارہ ‘ قیاس ارائیوں کا بازار گرم
گلگت بلتستان سے تعلق رکھنے والے مایہ ناز مکس مارشل آرٹس ایم ایم اے فائٹر

علومی کریم شاہین 26 مارچ 1991ء کو پیدا ہوئے ، 

ان کی پیدائش کریم آباد ، وادی ہنزہ ، گلگت بلتستان ، پاکستان میں ایم ایم اے لڑاکا کھلاڑیوں کے ایک خاندان میں ہوئی، کریم نے اپنے بھائیوں ، علومی، احتشام کریم اور علی سلطان کے ساتھ مل کر ایم ایم اے جم ، "فائٹ فورٹریس" قائم کیا - یہ جم پاکستان میں ایم ایم اے کے پہلے تربیتی مراکز میں سے ایک ہے۔

علومی کریم نے اپنے پیشہ ورانہ کیریئر میں اب تک نو فائٹ جیتی ہیں اور چھ میں شکست کا سامنا کیا۔

ان کے بڑے بھائی احتشام کریم بھی سابق مکس مارشل آرٹس فائٹر ہیں اور اسلام آباد میں اپنا فائٹنگ کلب چلاتے ہیں،

ستمبر 2022ء میں علومی کریم نے ایشیا ایم ایم اے کے اہم یونٹ میں بھارتی حریف کے خلاف شاندار فتح حاصل کی،

اگست 2016ء میں فلپائن کے شہر منیلا میں ہونے والے مکسڈ مارشل آرٹس کے مقابلے میں علومی کریم نے بھارت کے یادوندر سنگھ کو زیر کیا، ۔
تیسرے راؤنڈ کے اختتام پر ججز نے متفقہ طور پر علومی کریم کو فاتح قرار دیا،

علومی کریم 2015ء میں انڈرگراؤنڈبیٹل مکس مارشل آرٹس میں اکسٹھ کلوگرام کیٹیگری میں بیلٹ بھی جیت چکے ہیں،

پاکستان کی پہلی مکسڈ مارشل آرٹس (ایم ایم اے) فائٹر انیتا کریم ان کی ہمشیرہ ہیں،

کارنامے
-------

* 2015ء میں علومی کریم انڈرگراؤنڈبیٹل مکس مارشل آرٹس میں اکسٹھ کلوگرام کیٹیگری میں بیلٹ بھی جیتے،

* 2 اگست 2016ء میں دنیا کے تیسرے بڑے مکس مارشل آرٹس فائٹنگ ایونٹ ورلڈ سیریز آف فائٹنگ گلوبل چیمپئین شپ کا سالانہ میلہ فلپائن میں سجا۔ جس میں پاکستان کے علومی کریم شاہین نے یدوندر سنگھ کو شکست دے دی جو ایونٹ میں مسلسل 4 برسوں سے ناقابل شکست تھا

حوالہ جات
---------

1. ↑
2. ↑
3. ↑
**شمس پہلوی** (فارسی: شمس پهلوی‎

 ; 1917ء– 19996ء) پہلوی خاندان کی ایک ایرانی شہزادی تھی، جو ایران کے آخری شاہ محمد رضا پہلوی کی بڑی بہن تھی۔ اپنے بھائی کے دور میں وہ ریڈ لائین اینڈ سن سوسائٹی کی صدر تھیں۔

سوانح
-----

پہلوی 28 اکتوبر 1917ء کو تہران میں پیدا ہوئیں  وہ رضا شاہ اور ان کی تدج الملوک کی بڑی بیٹی تھیں۔ 

 شہزادی شمس پہلوی اور ان کے شوہر مہرداد پہلوبود 1978ء میں
جب 1932ء میں تہران میں دوسری مشرقی خواتین کی کانگریس کا اہتمام کیا گیا تو شمس پہلوی نے اس کی صدر اور صدیقہ دولت آبادی نے اس کی سیکرٹری کے طور پر کام کیا۔

8 جنوری 1936ء کو، انھوں نے اور ان کی والدہ اور بہن نے *کشف حجاب* (پردے کے خاتمے) میں ایک اہم علامتی کردار ادا کیا جو تہران ٹیچر کالج میں گریجویشن کی تقریب میں شرکت کرکے خواتین کو عوامی معاشرے میں شامل کرنے کی شاہ کی کوششوں کا ایک حصہ تھا۔ 

شمس پہلوی نے 1937ء میں اپنے والد کے سخت حکم کے تحت ایران کے اس وقت کے وزیر اعظم محمود دجام کے بیٹے فریدون دجم سے شادی کی، لیکن یہ شادی ناخوشگوار رہی اور رضا شاہ کی موت کے فوراً بعد دونوں نے طلاق لے لی۔ 

1941 ءمیں ایران پر اینگلو سوویت حملے کے بعد رضا شاہ کی معزولی کے بعد، شمس اپنے والد کے ساتھ جلاوطنی کے دوران میں پورٹ لوئس، ماریشس اور بعد ازاں جوہانسبرگ، جنوبی افریقہ گئیں اور اس سفر کی اپنی یادداشتیں ماہانہ قسطوں میں1948ء *میں* اخبار میں *ایٹیلا* میں شائع کیں۔

مہرداد پہلوبڈ سے دوسری شادی کے بعد وہ مختصر مدت کے لیے اپنے عہدوں اور اعزازات سے محروم رہی اور 1945ء سے 1947ء تک امریکا میں مقیم رہیں۔ بعد میں، عدالت کے ساتھ مفاہمت ہو گئی اور آبادان بحران کی ہلچل کے دوران یہ جوڑا صرف تہران واپس آیا۔ انھوں نے 1940ء کی دہائی میں رومن کیتھولک مذہب اختیار کیا۔  شہزادی شمس کو شاہ کے بہترین دوست ارنسٹ پیرون نے کیتھولک مذہب اختیار کرنے پر آمادہ کیا۔  اس کے بعد اس کے شوہر اور بچوں نے کیتھولک مذہب اپنایا۔

1953ء کی بغاوت کے بعد ایران واپس آنے کے بعد، انھوں نے اپنے بھائی کی حکومت کو دوبارہ قائم کیا، انھوں نے اپنی بہن شہزادی اشرف پہلوی کے برعکس عوامی سطح پر خود کو کم رکھا اور اپنی سرگرمیوں کو باپ سے ملنے والی وراثت میں وسیع دولت کے انتظام تک محدود رکھا۔

1960ء کی دہائی کے اواخر میں، اس نے فرینک لائیڈ رائٹ فاؤنڈیشن کے معماروں کو کارج کے قریب مہرشہر میں موروارڈ محل اور مازندران کے چلوس میں ولا مہرفرین کی تعمیر کے لیے کمیشن دیا۔

وہ اسلامی انقلاب کے بعد ایران چھوڑ کر امریکا چلی گئیں اور 1996ء میں اپنی سانتا باربرا اسٹیٹ میں کینسر کی وجہ سے انتقال کر گئیں۔

مزید دیکھیے
-----------

* محمد رضا شاہ پہلوی
* اشرف پہلوی

حوالہ جات
---------

1. 1 2  مصنف: ڈئریل راجر لنڈی  — خالق: ڈئریل راجر لنڈی
2. ↑  Mehdi Sharif (24 جون 2002)۔ "I cannot blame them"۔ The Iranian۔ اخذ شدہ بتاریخ 5 نومبر 2012  تحقق من التاريخ في: `|access-date=, |date=` (معاونت)[*مردہ ربط*]
3. 1 2 3  "Shams Pahlavi"۔ Fouman۔ 16 دسمبر 2013 میں اصل سے آرکائیو شدہ۔ اخذ شدہ بتاریخ 21 فروری 2013  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
4. ↑  Lois Beck، Guity Nashat (2004)۔ Women in Iran from 1800 to the Islamic Republic۔ University of Illinois Press۔ صفحہ: 16۔ ISBN 978-0-252-07189-8
5. ↑  Fakhreddin Azimi (30 جون 2009)۔ Quest for Democracy in Iran: A century of struggle against authoritarian rule۔ Harvard University Press۔ صفحہ: 237۔ ISBN 978-0-674-02036-8  تحقق من التاريخ في: `|date=` (معاونت)
6. ↑  Abbas Milani. (2011)۔

بیرونی روابط
------------

* ایک نوجوان شہزادی شمس پہلوی کی تصویر
**ابو القاسم ابن فیرُّہ ابن خلف ابن احمد رعینی شاطبی** (538-590 ھجری/ 1144-1194 عیسوی) ایک مسلمان عالم دین تھے اور شاطبہ اندلس (اسپین) کے رہنے والے تھے۔

حیات اور خدمات
--------------

شاطبی 538 ھجری مطابق 1144عیسوی میں اندلس میں پیدا ہوئے۔ وہ 574 ھجری میں مصر منتقل ہو گئے جہاں 22 جمادی الثانی 590 ھجری میں ان کی وفات ہوئی۔ انھوں نے *حرز المعانی و وجہ التہانی* تصنیف کی جو متن الشاطبیہ سے معروف ہے۔پاکستانی عالم فتح محمد پانی پتینے اس کی شرح لکھی جو عنایات رحمانی سے موسوم ہے۔

ان کی دیگر تصانیف میں *عقيلة أتراب القصائد في أسنى المقاصد*، *ناظمۃ الزہر* ااور *قصیدہ دالیہ* شامل ہیں۔

حوالہ جات
---------

1. 1 2  تھانوی 2019, p. 32.
2. ↑  الیاس ابن احمد البرماوی (2000)۔ "فتح محمد"۔ إمتاع الفضلاء بتراجم القراء فيما بعد القرن الثامن الهجري (بزبان عربی)۔ **1**۔ مدینہ: دار الندوہ العالمیہ۔ صفحہ: 235–236
3. ↑  تھانوی 2019, p. 34.

### کتابیات

* اظہار احمد تھانوی (2019)۔ ایضاح المقاصد۔ لاہور: قرات اکیڈمی۔ صفحہ: 32–34


|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 13726755
* ایل سی سی این: n84227571
* آئی ایس این آئی: 0000 0001 1597 8878
* جی این ڈی: 129576131
* SELIBR: 251439
* ایس یو ڈی او سی: 265400880
* بی این ایف: cb15527027v (data)
* CiNii: DA14626655

 |
**نریندر جھا** (21 جنوری 1964 – 14 مارچ 2018) ایک بھارتی اداکار تھا۔ وہ بالی وڈ پروڈکشنز میں اپنے کام کے لیے جانا جاتا تھا۔ حیدر ، رئیس ، گھائل ونس اگین ، ہماری ادھوری کہانی ، موئن جوداڑو، شورگل، مائی فادر اقبال، فورس 2، قابل، 2016 دی اینڈ اور دوردرشن کی *شانتی* ان کی سب سے مشہور فلیں ہیں۔ وہ آخری بار ایکشن فلم ریس 3 میں نظر آئے تھے۔ وہ راون اور ارجن جیسے افسانوی سیریلز میں مخالف کردار ادا کرنے کے لیے جانا جاتا ہے۔

عملی زندگی
----------

نریندر جھا نے جے این یو میں پوسٹ گریجویشن کے لیے قدیم تاریخ کا مطالعہ کیا تھا جہاں اس نے سول سروسز کے لیے بھی تیاری کی تھی، صحافی اور مصنف اویجیت گھوش (سینما بھوجپوری، 40 ریٹیکس) کے لکھے گئے ایک بلاگ کے مطابق، جو سنٹرل یونیورسٹی میں ان کے جونیئر تھے۔ بلاگ کے مطابق، بچپن میں جھا مدھوبنی میں گاؤں کے ڈراموں میں اداکاری کرتا تھا۔ لیکن بطور اداکار ان کا پیشہ ورانہ سفر 1992ء میں اس وقت شروع ہوا جب انھوں نے ایس آر سی سی ایکٹنگ ڈپلومہ کورس میں داخلہ لیا۔ جب وہ ممبئی آئے تو انھیں ماڈلنگ کی پیشکشوں کا سیلاب آگیا اور وہ اشتہارات کی دنیا کا ایک مقبول چہرہ بن گئے۔ 20 سے زائد ٹی وی سیریلز کرنے کے بعد انھیں 2002ء میں جاری ہونے والی فلم فنتوش میں اہم کردار ادا کرنے کے لیے فائنل کیا گیا۔ اگلے سال انھیں شیام بینیگل کی ہدایت کاری میں بننے والی فلم نیتا جی سبھاش چندر بوس: دی فراگوٹن ہیرو میں حبیب الرحمن کا کردار ادا کرنے کے لیے منتخب کیا گیا۔ تاہم، بینیگل کے ساتھ یہ رفاقت جاری رہی اور انھوں نے جھا کو سمویدھان میں محمد علی جناح کا کردار ادا کرنے کے لیے دوبارہ منتخب کیا۔

موت
---

جھا کو پہلے دل کا دورہ پڑا تھا اور ڈاکٹر کی درخواست پر اپنی بیوی کے ساتھ اپنے فارم ہاؤس میں پنویل چلے گئے تھے۔ جھا کا انتقال 14 مارچ 2018ء کو ناسک میں واقع اپنے فارم ہاؤس میں دل کا دورہ پڑنے سے ہوا۔ اس کی عمر 54 سال تھی۔

حوالہ جات
---------

1. ↑
2. ↑  "Vishal Bhardwaj: Begusarai actor ties the knot with former Censor Board CEO - Times of India"۔ Timesofindia.indiatimes.com۔ 1 June 2015۔ اخذ شدہ بتاریخ 14 مارچ 2018
3. ↑  "Tigmanshu Dhulia: A story of the power-hungry to unfold on TV"۔ Timesofindia.indiatimes.com۔ 2 February 2015۔ اخذ شدہ بتاریخ 14 مارچ 2018
4. ↑  "People don't recognize me at all: Narendra Jha"۔ The Times of India۔ 11 September 2012۔ 23 اکتوبر 2012 میں اصل سے آرکائیو شدہ۔ اخذ شدہ بتاریخ 14 مارچ 2018  الوسيط `|url-status=` تم تجاهله (معاونت)
5. ↑  Raving about Ravan
6. ↑  Going beyond the evil Ravan
7. ↑  "Actor Narendra Jha passes away"۔ The Indian Express۔ 14 March 2018۔ اخذ شدہ بتاریخ 14 مارچ 2018

بیرونی روابط
------------

* انٹرنیٹ مووی ڈیٹابیس (IMDb) پر نریندر جھا
* بالی وڈ ہنگامہ پر نریندر جھا
بقریات علم الاورام (vaccination in oncology) سے مراد، طب کی دنیا میں مرض سرطان کے اس معالجہ کی لی جاتی ہے جس میں بقریات (vaccines) کو سرطانی خلیات کے خاتمے کے لیے استعمال کرنے کی تحقیق کی جاتی ہے جبکہ یہاں علم الاورام (oncology) سے مراد سرطان کے طبی علم کی ہے۔ بقریت (vaccination) کی ٹیکنالوجی کو استعمال کرتے ہوئے سائنس دان اس بات کی تحقیق کرتے ہیں کہ کس طرح بقریات کو استعمال کرتے ہوئے خود اس متعلقہ جاندار (بالخصوص انسان) کے جسم کی (عموماً اپنی ہی) قوت مدافعت (immunity) کو اس قابل بنایا جائے کہ وہ جسم کے اندر پیدا ہونے والے سرطان کو ختم کرسکے، اسی طرح جیسے وہ کسی جراثیم کے خاتمے کا کام انجام دیتی ہے۔ اس قسم سے بنائی جانے (یا بنانے کی تحقیق و جستجو کی جانے) والی سرطان کی ادویات کے لیے بقریۂ سرطان (Cancer vaccine) کی اصطلاح بھی استعمال کی جاتی ہے۔
www.worldcancertreatment.blogspot.com

ٹی خلیات اور ضدِ سرطان
----------------------

ت خلیات (T cells) خون میں موجود سفید خونی خلیات کی ایک ایسی ذیلی قسم ہوتی ہے جس کو قوت مدافعت میں خلیاتی بازو کا ایک اہم رکن تصور کیا جاتا ہے۔ اور متعدد ماہرین طب و سالماتی حیاتیات کی تحقیقات سے یہ بات واضح ہو چکی ہے کہ جاندار کے اپنے جسم کی قوت مدافعت، سرطان کے خلیات کو شناخت کرنے اور سرطانی خلیات کے خاتمے (باالفاظ دیگر سرطان کے معالجے) میں نہایت اہم کردار ادا کرنے کی صلاحیت رکھتی ہے۔ ت خلیات کی خلوی جھلی پر لحمیاتی سالمات سے بنے آخذات ہوتے ہیں جنکو T cell receptor یا مختصر TCR کہا جاتا ہے۔
Disenchantment ایک امریکی بالغ تصوراتی متحرک سیت کام ہے جو نیٹ فلکس کے لیے میٹ گروننگ نے تیار کیا ہے۔ یہ سلسلہ گرومنگ کی پہلی پروڈکشن ہے جو خاص طور پر ایک محرومی سروس پر نمودار ہوتی ہے۔ اس سے پہلے اس نے فاکس براڈکاسٹنگ کمپنی کے لیے دی سمپسنز اور فوٹوراما بنائے تھے۔ قرون وسطی کے تصوراتی بادشاہی میں ڈریملینڈ کا آغاز ، اس سلسلے میں بین ، ایک سرکش اور شرابی شہزادی ، اس کی بولی میں شریک ساتھی ایلفو اور اس کے تباہ کن "ذاتی شیطان" لوسی کی کہانی ہے۔ ڈس ایینچینٹمنٹ میں ابی جیکبسن ، ایرک آندرے ، نٹ فیکسن ، جان ڈیمگیگیو ، ٹریس میک نیل ، میٹ بیری ، ڈیوڈ ہرمین ، مورس لا مارچے ، لسی مونٹگمری اور بلی ویسٹ کی آوازیں ہیں۔

پہلی دس اقساط 17 اگست ، 2018 کو جاری کی گئیں اور اگلی دس قسط 20 ستمبر ، 2019 کو جاری کی گئیں۔ اکتوبر 2018 میں ، نیٹ فلکس نے اضافی 20 اقساط کے سلسلے کو نئی شکل دی۔ ان میں سے پہلے دس کو 15 جنوری 2021 کو رہا کیا گیا تھا۔

صوتی کاسٹ اور کردار
-------------------

بین کے طور پر عبی جیکبسن ، ڈری لینڈ لینڈ کی نوعمر عمر کی شہزادی۔ اس کا پورا نام شہزادی ٹیبیانی ماریبیانی ڈی لا روچامبیو گرونکویٹ ہے۔ اسے پینے کا مزا آتا ہے۔ وہ ابیل جنس یا ہم جنس پرست ہو سکتی ہے۔

ایرک آندرے بطور لوسی ، بین کا ذاتی شیطان۔

Pendergast کے طور پر ، کنگ Zøg شورویروں کے سربراہ.

ایلف ووڈ سے تعلق رکھنے والی 18 سالہ قدیم ایلفو کی حیثیت سے نیٹ فیکسن۔ وہ پر امید ہے اور کینڈی کو پسند کرتا ہے۔

جان دیماگیو کنگ زگ کی حیثیت سے ، بین کے والد اور گرون وٹز کے رائل ہاؤس کے ڈریم لینڈ کے حکمران۔

ٹریس میک نیل ، ملکہ اوونا ، کنگ زگ کی دوسری اور سابقہ بیوی اور بین کی سوتیلی ماں کی حیثیت سے۔ وہ ڈنک مائر کی ایک امبیائی مخلوق ہے جس نے سلطنتوں کے مابین اتحاد کے ایک حصے کے طور پر خاندان میں شادی کی تھی۔

بونی پرنس ڈیریک ، زگ اور اونا کا ہائبرڈ بیٹا اور بین کا سوتیلا بھائی۔

میٹ بیری شہزادہ مرکیمر کی حیثیت سے ، بینٹ ووڈ کی بادشاہی سے ، جو بین سے شادی کرنے کا اہتمام کیا گیا تھا ، لیکن اسے سور میں تبدیل کر دیا گیا تھا۔

موریس لامارچے بطور اوڈول ، ڈریم لینڈ کے تین آنکھوں والے وزیر اعظم۔

شیرون ہارگن بطور ملکہ ڈگمر ، بین کی ماں اور کنگ زگ کی پہلی بیوی۔

اقساط
-----

### سیزن 1

#### حصہ 1

1۔ "ایک شہزادی، ایک ایلف اور ایک ڈیمن واک انٹو اے بار"

2۔ "کس کے لیے سور کے اوئنکس"

3۔ "اندھیرے کی شہزادی"

4۔ "کیسل پارٹی قتل عام"

5. "تیز، شہزادی! مارنا! مارو!"

6۔ "دلدل اور حالات"

7. "محبت کے نرم غنڈہ گردی"

8۔ "لازوالیت کی حدود"

9۔ "اپنے ایلف کو سچ ہو"

10. "ڈریم لینڈ آبشار"

#### حصہ 2

1۔ "مایوسی"

2۔ "جہنم کی سیڑھیاں"

3۔ "بہت چیز"

4۔ "تنہا دل ایک شکاری ہے"

5۔ "ہمارے جسم، ہمارے ایلوز"

6۔ "ڈریم لینڈ جاب"

7۔ "محبت کا پتلا گلے لگانا"

8۔ "اس کے اپنے لکھنے میں"

9۔ "برقی شہزادی"

10. "ٹیبینی آبشار"

### حصہ 1

1. "زیر زمین ہومسک بلوز"

2. "آپ بین ہیں"

3. "بیینی اپنی بندوق حاصل کرو"

4. "اسٹیم لینڈ خفیہ"

5. "فریک آؤٹ!"

6. "آخری سپلیش"

7. "خراب چاند میں اضافہ"

8. "ارے ، سور اسپنڈر"

9. "کنگ زگ کا جنون"

10۔ بیینی نیچے گرتی ہے
**مفتی محمد عمر نعیمی** 27 ربیع الاخر 1311ھ بمطابق 6 ستمبر 1893ء کو مرادآباد، اتر پردیش میں جناب محمد صدیق کے گھر پیدا ہوئے۔ آپ کے والد محمد صدیق عمارتی لکڑی کے تاجر تھے آپ کی پیدائش سے قبل آپ کے کئی بھائی صغیر سنی میں انتقال کر چکے تھے اس وجہ سے آپ کے نانا شیخ کرامت علی نے منت مانی کہ بیٹا پیدا ہوا اور زندہ رہاتو میں اسے دین مصطفیٰ کی تبلیغ و اشاعت کے لیے وقف کر دونگا آپ زندہ رہے اور دین مصطفیٰ تبلیغ کے لیے وقف کر دیے گئے۔
آپ کی ابتدائی تعلیم جناب منشی شمس الدین صاحب کے یہاں شروع ہوئی ابتدائی کتابیں اور حفظ و ناظرہ الحاج حافظ محمد حسین صاحب سے پڑھا جب کہ فارسی اور صرف و نحو کی ابتدائی کتابیں مولانا نظام الدین سے پڑھیں ۔
جب تاج العلماء اپنی عمر کے انیسویں سال میں داخل ہوئے تو آپ نے مروجہ علوم عقلیہ و نقلیہ کی تکمیل فرمائی اور صدرالافاضل کی جوہر شناس نگاہوں کے سائے میں رہ کر آپ سے ادب عربی میں کمال پیدا کیا اور ساتھ ہی ساتھ فن طب میں بھی استاذ محترم سے خوب خوب فیض حاصل کیا ۔

تذکرہ اولیاءِ سندھ۔ روشن دریچے۔ تحریکِ پاکستان میں مولانا سید نعیم الدین مرادآبادی اور ان کے مشاہیر خلفاء کا حصہ۔
-----------------------------------------------------------------------------------------------------------------
**گھوڑا ٹرین** ایک عجیب و غریب اور دنیا بھر میں واحد گھوڑوں سے چلنے والی ٹرین۔  

جڑانوالہ کے نواحی اور تاریخی گاؤں گنگا پور (591 گ ب) میں ایک تاریخی ورثہ جسے گھوڑا ٹرین کے نام سے یاد رکھا جاتا ہے ،یہ گھوڑا ٹرین 115سال قبل گنگاپور سے بچیانہ کی طرف چلا کرتی تھی۔گھوڑے کے ذریعے لوہے کی پٹڑی پر چلنے والی اس ٹرین کو مقامی لوگ بچیانہ منڈی سے تقریباً 2 کلومیٹر سفر طے کرنے کے لیے استعمال کرتے تھے لیکن کئی دہائیوں تک چلتی رہنے کے بعد اب یہ اچھوتی تخلیق زوال کا شکار ہو چُکی ہے۔  

سرگنگا رام کا حیران کن اور دنیا بھر میں منفرد کارنامہ گھوڑا ٹرین آغاز تھا۔ 1898ء میں انھوں نے گنگا پور گاؤں اپنی زمین کے لیے پانی کی کمی کو پورا کرنے کے لیے ایک موٹر منگوائی جو بہت وزنی تھی۔ اسے گنگا پور لے کر جانا بہت مشکل تھا گنگا پور سے 3 میل کے فاصلے پر واقع بچیانہ ریلوے اسٹیشن تک مال گاڑی میں منگوائی اور اسے گنگا پور تک لانے کے لیے تین میل کا ریلوے ٹریک بنوایا اور اس پر ریل کے پہیوں والی ایک لکڑی کی ٹرالی بنوائی جسے گھوڑا کھینچتا تھا۔ موٹر کو گنگا پور تک لانے کے بعد گھوڑا ٹرین گنگاپور کے باشندوں کوبچیانہ ریلوے اسٹیشن تک لانے اور لے جانے کے لیے استعمال ہوتی رہی۔ 1898 ؁ء میں آنے والی پانی کی یہ موٹراور گھوڑا ٹرین ایک صدی گزرنے کے بعد 115 سالہ قدیم انوکھی سواری سے بہت سے لوگوں کو فائدہ ہوا۔ موٹر گاؤں پہنچ گئی اور پٹڑی پہ گھوڑا ٹرین سے کمرشل بنیادوں پر لوگ گھر سے گھر تک آتے جاتے رہے۔ لگ بھگ ایک صدی تک چلنے کے بعد گھوڑا ٹرین رک گئی۔

حوالہ جات
---------

1. ↑  سرگنگا رام
2. ↑  لاہور اور گنگا پور - Pakistan - Dawn News
ٹماٹر جیم  جسے ٹماٹر جیلی بھی کہا جاتا ہے ،  ایک پھلوں کے جیم کی قسم ہے جو  ٹماٹر اور چینی  سے تیار کی جاتی ہے۔  کچھ  طرح کی جیم کی تیاری  میں  سبز ٹماٹر استعمال ہوتے ہیں    کچھ کی تیاری میں  شہد اور کچھ میں بیکن شامل ہوتا ہے  

 ٹماتر جیم کی کچھ تجارتی طور پر قسمیں بھی  تیار کی جاتی ہیں۔ ٹماٹر جیم کبھی کبھی سینڈوچ تیار کرنے میں بھی استعمال کی جاتی ہے۔

  سینڈوچ میں بجائے تازے  ٹماٹر کے ٹکڑے استعمال کرنے کے ٹماٹر جیم استعمال کی جاتی ہے  ٹماٹر جیم کو جنوبی افریقہ میں مشہور چاشنی قرار دیا جاتا ہے

تاریخ
-----

ریاست ہائے متحدہ میں 1840 میں ایک ایسا نسخہ امریکی کسان میں شائع ہوا جس میں کپڑوں کے ذریعہ ٹماٹروں کو دبانے ، برابر مقدار میں چینی شامل کرنا اور پھر اس مرکب کو کچھ گھنٹوں کے لیے ابالنا شامل تھا۔

1843  میں  امریکا میں بوسٹن کھیتیواٹر میں ٹماٹر جیم تیار کرنے کا ایک نسخہ شائع ہوا جس کی  تیاری کے عمل میں ابلے ہوئے ٹماٹروں کے چھلکے اترنا، برابر مقدار میں چینی شامل کرنا اور پھر اس مرکب سے جیم بنانا شامل ہے۔

حوالہ جات
---------

1. 1 2 3 4 5  D. Saffery (2007)۔ The Ghana Cookery Book۔ Jeppestown Press۔ ISBN 978-0-9553936-6-2
2. ↑  The South African Farmer's Advocate and Home Magazine۔ 1931
3. ↑  L. McCarthy (2012)۔ Jam On: The Craft of Canning Fruit۔ Penguin Publishing Group۔ صفحہ: 141۔ ISBN 978-1-101-57516-1
4. ↑  "Recipe: Bacon and Tomato Jam"۔ San Jose Mercury News۔ August 18, 2014۔ اخذ شدہ بتاریخ March 1, 2015
5. ↑  Judy Walker (June 16, 2011)۔ "Creole Tomato Jam"۔ NOLA.com۔ اخذ شدہ بتاریخ March 1, 2015
6. ↑  Sue Van Slooten (October 26, 2011)۔ "Tomato Jam"۔ Mother Earth News۔ اخذ شدہ بتاریخ March 1, 2015
7. ↑  A.F. Smith (1994)۔ The Tomato in America: Early History, Culture, and Cookery۔ University of Illinois Press۔ صفحہ: 84–85۔ ISBN 978-0-252-07009-9
**فضیلت اسلم** نیویارک شہر میں مقیم ایک پاکستانی دستاویزی فلم ساز اور صحافی ہیں۔ وہ اکیڈمی ایوارڈ یافتہ دستاویزی فلم سیونگ فیس کی شریک پروڈیوسر بھی ہیں۔

### ابتدائی زندگی اور کیریئر

فضیلت پاکستان کے شہر لاہور میں پیدا ہوئیں بعد میں اس کا کنبہ زیمبیا اور پھر کراچی چلا گیا۔ انھوں نے لندن میں ہائی اسکول کی تعلیم حاصل کی اور ریاستہائے متحدہ امریکا کے ویلزلی کالج سے گریجویشن کی ، جہاں انھوں نے میڈیا اسٹڈیز اور صنف اسٹڈیز میںا کام کیا۔  ڈان نیوز میں شمولیت سے قبل فضیلت نے پاکستان واپس آکر نیشنل نیوز میں بطور نیوز اینکر کیریئر کا آغاز کیا۔ اس کے فوراً بعد ہی انھوں نے دستاویزی فلمیں بنانے کے لیے کمپنی چھوڑ دی۔ فضیلت نے بین الاقوامی تنظیموں کے لیے دستاویزی فلمیں تیار کیں جن میں پی بی ایس فرنٹ لائن ، چینل 4 یوکے اور ایچ بی او شامل ہیں۔ انھوں نے ایچ بی او میں نائب دستاویزی فلم کے دوسرے سیزن کے پروڈیوسر اور نمائندے کی حیثیت سے کام کیا۔ فضیلت جدید غلامی کے حالات کی چھان بین کے لیے اینٹوں کے بھٹوں پر بھی گئی ، جہاں انھوں نے 'قسط 2 توسیعی: جبری غلامی انٹرویو' کے لیے ایک خاتون غلام بند مزدور کا انٹرویو لیا ، جس میں سیدہ غلام فاطمہ کے انسان دوست کام کا احاطہ کیا گیا تھا۔ 2012 میں فضیلت نے ریپر فریس شفیع کے گائے ہوئے "آواز" کے گانے کی ایک ویڈیو میں پیش کیا۔

### ایوارڈ

. سب سے بہترین دستاویزی فلم مختصر مضمون کے لیے اکیڈمی ایوارڈ  

. بقایا انفارمیشن سیریز کے لیے 2014 ایمی ایوارڈ

### سیونگ فیس

یہ ایک 2012 کی دستاویزی فلم ہے جس کی ہدایت کاری شرمین عبید چنائے اور ڈینیل جنگ نےکی یہ فلم پاکستان میں خواتین پر تیزاب حملوں کے بارے میں ہے۔ فلم نے بہترین دستاویزی فلم مختصر مضمون کے لیے ایک ایمی ایوارڈ اور 2012 کا اکیڈمی ایوارڈ جیتا ، اس کے ہدایتکار شرمین عبید چنائے ، جو پاکستان کی پہلی آسکر ایوارڈ یافتہ خاتون ہیں۔فلم سیونگ فیس کی شریک پروڈیوسرفضیلت اسلم ہیں۔

حوالہ جات
---------

1. 1 2  "Fazeelat Aslam"۔ csrc.asu.edu۔ 2 جولائی 2011۔ 25 ستمبر 2015 میں اصل سے آرکائیو شدہ۔ اخذ شدہ بتاریخ 31 اگست 2015  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
2. ↑  Saad (مارچ 27, 2015)۔ "Interview: Fazeelat Aslam"۔ saadzuberi.com۔ اخذ شدہ بتاریخ 31 اگست 2015  تحقق من التاريخ في: `|access-date=, |date=` (معاونت)
3. ↑  Meet the Woman Risking Her Life to Tell Other Peoples' Stories، Elle, مارچ 21, 2014
**خواجہ امیر حسن ابن علاء سنجری** یہ خواجہ حسن دہلوی سے معروف ہیں۔

ولادت
-----

امیر حسن ابن علاء سنجری کی پیدائش 660ھ میں دہلی میں ہوئی۔ اپنے زمانے کے با کمال علما اور اور اولیاء میں آپ کو ایک خاص مقام حاصل تھا۔

وجہ شہرت
--------

آپ نظام الملت والدین خواجہ نظام الدین اولیاء کے خاص مرید تھے اور آپ کو ان کا قرب بھی سب سے زیادہ حاصل تھا۔آپ رحمۃ اللہ اوصاف تصوف میں ہمہ صفت موصوف تھے۔ آپ نے اپنے شیخ و مرشد کے حالات و واقعات اور مفلوظات پر ایک کتاب بھی مرتب فرمائی، جو اہل علم میں انتہائی جامع اور مفید مانی جاتی ہے،اس کا نام "فوائد الفواد" ہے۔

عقیدت و محبت
------------

فوائد الفواد میں ہے کہ ایک دن میں شیخ نظام الدین کی خدمت میں حاضر ہوا آپ اس وقت مکان کی سیڑھی پر بیٹھے تھے، میں چوکھٹ پر بیٹھ گیا، ہوا کے تیز جھونکوں سے بار بار دروازہ بند ہوجاتا، چنانچہ میں اس دروازے کو پکڑ کر کھڑا ہو گیا کچھ دیر کے بعد مرشد نے میری طرف دیکھا کہ میں دروازے کو پکڑ کر کھڑا ہوں تو فرمایا کہ اسے چھوڑ کیوں نہیں دیتے، میں نے نیازمندانہ طور پر عرض کیا کہ میں نے یہ در پکڑ رکھا ہے تو آپ نے مسکرا کر فرمایاکہ تم نے یہ در پکڑ لیا ہے اور مضبوط پکڑ لیا ہے۔

وفات
----

خواجہ حسن دہلوی کی وفات 736ھ میں دیو گیر (دولت آباد) ضلع اورنگ آباد کے علاقہ میں ہوئی۔ اور آپ کا مزار پرانوار سرزمین مدینۃالاولیاء خلدآبادشریف میں مرجع خاص وعام ہے

حوالہ جات
---------

1. ↑  اخبار الاخیار صفحہ 223 شیخ عبد الحق محدث دہلوی اکبر بک سیلر لاہور
**محمد جہانگیر خانجی** (وفات؛ 20 جولائی 2023) جوناگڑھ کے سابق نواب تھے جنھوں نے ریاست جوناگڑھ کی آزادی کے لیے اپنے آپ کو وقف کر دیا، مسلسل ہندوستانی قبضے سے اس کی آزادی کی وکالت کی۔ ان کے دادا، نواب مہابت خان نے اس سے قبل جوناگڑھ ریاست کے حکمران کی حیثیت سے اپنے دور حکومت میں 15 ستمبر 1947 کو پاکستان سے الحاق کے ایک دستاویز پر دستخط کیے تھے۔

خان جی کینسر سے لڑنے کے بعد 20 جولائی 2023 کو کراچی میں انتقال کر گئے۔ ان کی نماز جنازہ 21 جولائی 2023 کو نماز جمعہ کے بعد جوناگڑھ ہاؤس میں ادا کی گئی۔ اس کے پسماندگان میں اس کی ماں، بیوہ اور دو بچے ہیں، جو اس کے نقصان پر سوگوار ہیں۔ نواب آف جوناگڑھ کے انتقال پر وزیر اعظم شہباز شریف سمیت سیاسی و سماجی شخصیات نے گہرے رنج و غم کا اظہار کیا ہے۔

حوالہ جات
---------

1. ↑  "Nawab of Junagarh State Jhangir Khanji passes away"۔ July 20, 2023
2. ↑  Pakistan (20 July 2023)۔ "Nawab of Junagarh Jahangir Khanji dies of cancer - Pakistan - Dunya News"۔ Dunyanews.tv۔ اخذ شدہ بتاریخ 22 جولا‎ئی 2023
3. ↑  "PM Shehbaz expresses grief over demise of Nawab of Junagarh"
4. ↑  "Nawab of Junagarh Muhammad Jahangir Khanji passes away"۔ Nation.com.pk۔ 21 July 2023۔ اخذ شدہ بتاریخ 22 جولا‎ئی 2023
ریڑھ کی ہڈی جسم میں وہ سب سے بڑی اور سب سے مضبوط ہڈی ہے جس پر جسم کی دوسری ہڈیوں اور ڈھانچے کا دارومدار ہوتا ہے۔ حقیقتاً یہ ایک ہڈی نہیں ہوتی بلکہ ہڈیوں کا ایک سلسلہ ہوتا ہے جس کی لمبائی جوان آدمی میں قریباً 27 انچ ہوتی ہے اور یہ سلسلہ 33 بے قاعدہ ہڈیوں پر مشتمل ہوتا ہے۔ جو ریڑھ کے مہرے کہلاتے ہیں ان مہروں کے تین حصے ہوتے ہیں۔ پہلا جسم، دوسرا دو افقی شاخیں اور تیسرا ریڑھ کی شاخ ریڑھ کی ہڈی کا اصلہ حصہ 34 مختلف ہڈیوں سے مل کر بنا ہوتا ہے جو ایک دوسری سے اس طرح بندی ہیں کہ ان میں لچک پائی جاتی ہے اور ہم اپنی کمر کو آگے پیچھے، جدھر چاہیں موڑ سکتے ہیں اچھلنے کودنے، دوڑنے اور کروٹ لینے میں بھی سہولت رہتی ہے اس ہڈی کے سلسلہ میں چار خم ہیں جن کے باعث کمر پر بوجھ اٹھانے میں آسانی رہتی ہے۔ کوئی جھٹکا لگے تو اس کا اثر دماغ تک نہیں پہنچتا۔ سینے اور پیٹ کے جوف کی وسعت زیادہ ہوجاتی ہے۔

غلط طریقے پر چلنے پھرنے یا بیٹھنے سے بچوں کی ریڑھ کی ہڈی میں خم پیدا ہو کر ان کی جسمانی ساخت بدنما ہوجاتی ہے اور ہڈیوں کی قوت میں کمی پیدا ہو کر ان کی پرورش صحیح نہیں ہو سکتی۔ ریڑھ کی ہڈی کے سات مہرے گردن میں ہوتے ہیں بارہ مہرے چھاتی کے حصے میں پسلیوں کے ساتھ مل جاتے ہیں۔ پانچ مہرے کمر میں ہوتے ہیں پانچ کولہوں کی ہڈیوں کے درمیان ہوتے ہیں اور چار یا پانچ بالکل نیچے کے حصے میں ہوتے ہیں یہ سب مہرے ایک دوسرے سے کرکرسی ہڈی کے ذریعے جڑے ہوتے ہیں۔ یہ ہڈیاں اس طرح جڑی ہوتی ہیں کہ ان کا سوراخ ایک دوسرے پر صحیح آجاتا ہے اور یہ سارے سوراخ مل کر ایک لمبی سی نالی بنا لیتے ہیں جس کو سپائنل کنال کہتے ہیں اس میں دراصل حرام مغز سپائنل کارڈ رہتا ہے جو دماغ کا ایک حصہ ہے جہاں سے دونوں طرف اعصابی رگیں نکل کر باہر آ جاتی ہیں اور ہاتھوں اور پیروں کے عضلات میں چلی جاتی ہیں۔ ان رگوں کے لیے ریڑھ کی ہڈی میں دونوں طرف بہت سے سوراخ ہوتے ہیں۔ ایک سوراخ میں سے ایک ہی اعصابی رگ نکل سکتی ہے۔ اس طرح کے 34 جوڑے اعصابی رگوں سے نکل کر دونوں طرف کے ہاتھوں اور پیروں میں پہنچ جاتے ہیں۔ لہذا ریڑھ کی ہڈی میں دونوں طرف 34 سوراخ ہوتے ہیں جو ہڈیوں کے ملنے سے پیدا ہوجاتے ہیں۔

|  |  |
| --- | --- |
|  | ویکی ذخائر پر **ریڑھ کی ہڈی** سے متعلق سمعی و بصری مواد ملاحظہ کریں۔ |
**سرسکھ** ایک قدیم شہر کے باقیات ہیں جو ٹیکسلا، پاکستان کے کھنڈر کا حصہ ہے۔

سرسکھ کی فصیل، ٹیکسلا، پاکستان.

شہر
---

سرسکھ شہر کشن بادشاہ کنشکا نے 80 عیسوی میں تعمیر کیا۔ یہ ٹیکسلا کے شہروں میں سے سب سے آخری شہر ہے۔ کشن حکمرانوں نے فتح کے بعد سرکپ کے پرانے شہر کو ترک کر کے لنڈی نالہ کی دوسری جانب نیا شہر آباد کرنے کا فیصلہ کیا تھا۔ شہر کی فصیل قریبا 5 کیلومیٹر لمبی ہے اور قریبا 4ء5 میٹر چوڑی ہے۔ یہ فصیل 2300x1000 میٹر رقبہ کے گرد بنائی گئی ہے اور وسطی ایشیا کے طرز تعمیر کے مطابق ہے۔ جب پانچویں صدی عیسوی کے آخر میں سفید ہن قوم نے پنجاب پر قبضہ کیا تو سرسکھ کا شہر متروک ہو گیا۔ سرسکھ کے شمال مشرق میں ہارو دریا بہتا ہے جبکہ جنوب میں لنڈی نالہ موجود ہے۔

کھدائی
------

اس شہر کی کھدائی ایک محدود پیمانے پر 1915ء - 1916ء میں ہوئی۔ مزید کام پانی کی بلند سطح کی وجہ سے بند کرنا پڑا۔ 1980ء میں ان کھنڈر کو یونیسکو کی عالمی ورثہ کی لسٹ میں ٹیکسلا کے تحت شامل کیا گیا۔

فصیل
----

* فصیل میں ایک برج نما جگہ، جس میں تیر اندازوں کے لیے کھڑکی بھی ہےفصیل میں ایک برج نما جگہ، جس میں تیر اندازوں کے لیے کھڑکی بھی ہے
* برج کا ایک اندرونی منظربرج کا ایک اندرونی منظر

شہر کی فصیل بڑے بڑے پتھروں سے بنائی گئی ہے جن کے بیچ میں چھوٹے پتھر استعمال ہوئے ہیں۔ باہر والی طرف سے یہ فصیل حیرت انگیز حد تک ہموار ہے۔ شائد اس لیے کہ دشمن اس پر آسانی سے نہ چڑھ سکیں۔ فصیل میں کچھ فاصلے پر برج نما جگہیں بنائی گئی ہیں جن میں تیر اندازوں کے لیے کھڑکیاں نبی ہوئی ہیں۔

حوالہ جات
---------

1. ↑  John Marshall۔ Taxila: An Illustrated Account of Archaeological Excavations Carried Out at Taxila Under the Orders of the Government of India between the years 1913 and 1934۔ صفحہ: 217
2. ↑  "UNESCO World Heritage List"۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 21 دسمبر 2008  الوسيط `|url-status=` تم تجاهله (معاونت)

نیز دیکھیں
----------

* بھڑ ماونڈ
* موہرا مرادو
* جھولیاں
* سرکپ
* ٹیکسلا

|  |  |
| --- | --- |
|  | ویکی ذخائر پر **سرسکھ** سے متعلق سمعی و بصری مواد ملاحظہ کریں۔ |

| * د
* ب
* ت
ٹیکسلا میں مقامات آثار قدیمہ |
| --- |
| شہر | 
* ہتھیال
* بھڑ ماونڈ
* سرکپ
* سرسکھ

 |
| خانقاہیں | 
* دھرما راجیکا
* جولیاں
* کلاواں
* موہرا مرادو

 |
| مندر | 
* جنڈیال

 |
**حدود مدینہ**: اس سے مراد مدینہ منورہ کی حدود ہے  

علی المرتضی نے ہم سے مخاطب ہو کر فرمایا کہ ہمارے پاس صرف قرآن کریم ہے جس کو ہم پڑھتے ہیں اس صحیفہ ربانی میں زخمیوں کے احکام اور اونٹوں کی دیت اور مقام عیر سے فلاں مقام تک مدینہ منورہ کے حرم ہونے کا بیان ہے یہاں جو کوئی ظلم کرے یا کسی نئی بات کرنے والے کو جگہ دے تو اس پر اللہ تعالیٰ فرشتوں اور تمام لوگوں کی لعنت ہوتی ہے اور ایسے شخص سے اس کی کوئی نفلی عبادت اور فرضی عبادت منظور نہیں کی جاتی اور جو کوئی اپنے مالک و آقا کی اجازت ومرضی کے خلاف کسی دوسرے سے دلار اور دوستی کرے گا تو ایسے شخص پر بھی لعنت ہوتی ہے اور تمام مسلمانوں کی ذمہ داری واحد ذمہ داری ہے اور جو کوئی کسی مسلمان کی بے عزتی کرے گا تو اس پر بھی اسی طرح لعنت ہوتی ہے۔

جبل عیر اور جبل ثور کے درمیان تقریباً 15 کلومیٹر کا فاصلہ ہے یہ دونوں پہاڑ جنوب اور شمال میں مدینہ کی حد ہیں مشرق اور مغرب کی جانب حدود کا تعین کرتے ہوئے رسول اللہ نے فرمایا کہ میں مدینہ کے دونوں محلوں (حرہ شرقیہ اور حرہ غربیہ)کے درمیانی علاقہ کو حرم قرار دیتا ہوں (صحیح مسلم )
اب سعودی عرب کی وزارت داخلہ نے ایک کمیٹی بنائی جس نے اپنا کام مکمل کر کے دیا اور اب 161 مقامات پر برج لگا دیے گئے جس کے بعد فضائی اور زمینی راستوں پر حدود حرم کا تعین آسان ہو گیا

حوالہ جات
---------

1. ↑  صحیح بخاری:جلد دوم:حدیث نمبر 432
2. ↑  تاریخ مدینہ منورہ صفحہ 8 محمد الیاس عبد الغنی